recursal/SuperWikiNEXT-32B huggingface dataset:
**Վարչական դատարանը**, մասնագիտացված դատարան է, որն ըստ էության քննում է Վարչական դատավարության օրենսգրքով նախատեսված վարչական գործերը։ Վարչական դատարանի՝ գործն ըստ էության լուծող դատական ակտերն օրինական ուժի մեջ են մտնում հրապարակման պահից մեկ ամիս հետո։

Կառուցվածք
----------

Վարչական դատարանը գործում է դատարանի նախագահի և 26 դատավորի կազմով։  

Վարչական դատարանի կենտրոնական նստավայրը գտնվում է Երևան քաղաքում։  

Վարչական դատարանն ունի այլ նստավայրեր մարզերում։

Քննվող գործերը
--------------

Յուրաքանչյուր ֆիզիկական կամ իրավաբանական անձ սույն օրենսգրքով սահմանված կարգով իրավունք ունի դիմելու վարչական դատարան, եթե համարում է, որ պետական կամ տեղական ինքնակառավարման մարմնի կամ դրա պաշտոնատար անձի վարչական ակտով, գործողությամբ կամ անգործությամբ՝
1) խախտվել են կամ անմիջականորեն կարող են խախտվել նրա՝ Հայաստանի Հանրապետության Սահմանադրությամբ (այսուհետ՝ Սահմանադրություն), միջազգային պայմանագրերով, օրենքներով կամ այլ իրավական ակտերով ամրագրված իրավունքները և ազատությունները, ն
2) նրա վրա ոչ իրավաչափորեն դրվել է որևէ պարտականություն.
3) նա վարչական կարգով ոչ իրավաչափորեն ենթարկվել է վարչական պատասխանատվության։  

  

2. Վարչական դատարան կարող են դիմել նաև վարչական մարմինները կամ պաշտոնատար անձինք՝
1) ֆիզիկական կամ իրավաբանական անձին վարչական պատասխանատվության ենթարկելու պահանջով, եթե օրենքով նախատեսված է, որ վարչական պատասխանատվության կարող է ենթարկել միայն դատարանը.
2) ֆիզիկական կամ իրավաբանական անձանց որոշակի իրավունքներից զրկելու կամ նրանց վրա որոշակի պարտականություններ դնելու պահանջով, եթե օրենքով դա վերապահված է դատարանին.

1. ↑  ՀՀ դատական օրենսգիրք
2. ↑  ՀՀ վարչական դատավարութան օրենսգիրք
**Վալբերգ** (նախկինում *Վալդբերգ*) նախկին համայնք Վեստվագոյա կղզու վրա, Նորվեգիայի Նուռլան ֆյուլքեում։ Այն կազմված է եղել ներկայիս Վեստվագոյ համայնքի արևելյան մասից։ Համայնքի գլխավոր եկեղեցին Վալբերգի եկեղեցին է։

Պատմություն
-----------

Վալդբերգ համայնքը ստեղծվել է 1927թ․ Բորգե համայնքի բաժանման միջոցով։ Նոր համայնքն ի սկզբանե ունեցել է 625 բնակիչ։ 1963թ․ հունվարի 1-ին Վալբերգը միավորվել է Բորգե, Բուքսնես և Հոլ համայնքների հետ՝ ստեղծելով Վեստվագոյ նոր համայնքը։ Մինչև միավորումը Վալբերգի բնակչությունը կազմել է 662 մարդ։

Անվանումը
---------

Համայնքը (ի սկզբանե ծխական համայնքը) անվանվել է Վալբերգ հին ագարակի անունով, քանի որ այնտեղ կառուցվել էր Վալբերգի եկեղեցին։ Ագարակը կոչվել է մոտակ լեռան անունով։ Անվան առաջին՝ *վալր* տարրը նշանակում է "բազե", իսկ վերջին՝ *բերգ* տարրը՝ "լեռ"։

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 75. — ISBN 82-537-4684-9 — ISSN 0806-2056
2. ↑  Store norske leksikon(նորվ.) — 1978. — ISSN 2464-1480
**Սքուգֆոսի ՀԷԿ** (նորվ.՝ Skogfoss kraftverk), հիդրոէլեկտրակայան Նորվեգիայի Ֆինմարկի մարզի Սյոր-Վարանգեր համայնքում՝ Պացոկի գետի վրա։ Ընդգրկված է Պացոկի հիդրոէլեկտրակայանների կասկադում։ Տեղակայված է Ռուսաստանի Դաշնության և Նորվեգիայի սահմանին։

Հիդրոէլեկտրակայանը պատկանում է Pasvik Kraft ընկերությանը։ Տուրբինները աշխատեցնելու համար գետի մակարդակի իջեցվում է 20 մետրով։ Չնայած այն գտնվում է գետի վրա, այնուամենայնիվ ջրառը կարգավորվում է Ինարի լճի միջոցով, որով կարգավորվում է նաև Պացոկի բոլոր հիդրոէլեկտրակայանների ջրառը։ ՀԷԿ-ի ամբարտակը գտնվում է Բոսսոյավրե լճում։ Ամբարտակում տեղադրված է 60 մեգավատտ հզորությամբ երկու գեներատոր, զինված դարձաթիակավոր հիդրոտուրբիններով։ Միջին տարեկան արտադրական հզորությունը կազմում է 358 միլիոն կիլովատտ-ժամ։ Ջրաէլեկտրակայանին հարակից գործում է ձկնաբուծական գործարան։

Արտաքին հղումներ
----------------

* NVE (նորվ.)
* Varanger kraft (նորվ.)

1. 1 2 3 4  Skogfoss — Varanger Kraft.
2. 1 2 3  NVE's database of hydroelectric power plants — Norwegian Water Resources and Energy Directorate.
**Սվյատոսլավ Միխայլուկ** (ուկրաիներեն՝ Святослав Михайлюк, հունիսի 10, 1997(1997-06-10), Չերկասի, Ուկրաինա), ուկրաինացի բասկետբոլիստ։ Ներկա պահին հանդես է գալիս Կանզասի համալսարանի «Ջեյհոքս» բասկետբոլային թիմում։ Նախկինում հանդես է եկել Ուկրաինայի բասկետբոլի սուպերլիգայի «Չերկասի Մավպի» ակումբում (2012-2014)։

Կենսագրության
-------------

### Վաղ կյանքը

Ծնվել է Ուկրաինայի Չերկասի քաղաքում։ Մայրը՝ Իննան ավագ դպրոցի կենսաբանության ուսուցչուհի է, իսկ հայրը՝ Յուրին, համալսարանում պատմության պրոֆեսոր։

### Ուկրաինայի ազգային հավաքական

2013 թվականի ամռանը Ուկրաինայի երիտասարդական ազգային հավաքականի կազմում հանդես է եկել ՖԻԲԱ-ի մինչև 16 տարեկանների Եվրոպայի առաջնությունում։ Առաջնության ժամանակ մեկ հանդիպման կտրվածքով միջինում հավաքել է 25, 2 միավոր, 8,0 անդրադարձ, 3,4 փոխանցում։ Առաջնության ավարտին ընդգրկվել է խորհրդանշական հավաքականում։

### Համալսարանային կարիերան

Վիրջինայի և Կանզասի համալսարանների կրթաթոշակային ծրագրերից Միխայլուկն ընտրում է վերջինինը և ընդգրկվում «Կանզաս Ջեյհոքս» համալսարանային թիմում։

### Մրցանակներ և ձեռքբերումներ

#### Անհատական մրցանակներ

* ՖԻԲԱ-ի մինչև 16 տարեկանների Եվրոպայի առաջնություն՝ խորհրդանշական հավաքական



1. ↑
**Սեր և պատիժ** (թուրքերեն՝ Aşk ve Ceza), թուրքական հեռուստասերիալ, որի առաջին սերիան ցուցադրվել է 2010 թվականի հունվարի 5-ին ATV հեռուստաընկերության եթերում։ Հեռուստասերիալի վերջին սերիան ցուցադրվել է 2011 թվականի հունիսի 27-ին։ Հեռուստասերիալը նկարահանվել է Ստամբուլ, Բոդրում և Վան քաղաքներում։ Գլխավոր դերերում հանդես են գալիս Մուրատ Յըլդըրըմը և Նուրգյուլ Եշիլչայը։

Սյուժե
------

Երիտասարդ կինը կորցնում է սիրո նկատմամբ իր հավատը, երբ հարսանիքից մի քանի օր առաջ իր փեսացուին տեսնում է անկողնում մտերիմ ընկերուհու հետ։ Վրեժի ծարավը նրան հանգիստ չի թողնում և ստիպում, որ պատահական սեռական հարաբերություն ունենա մի անծանոթ տղամարդու հետ։ Նրանք միասին են անցկացնում ամբողջ գիշերը և երկուսի մոտ էլ առաջանում են երկու հակասական զգացողություններ՝ սեր և ատելություն։

Պարզվում է, որ անծանոթ տղամարդու անունը Սավաշ է (Մուրատ Յըլդըրըմ), ով հարուստ և հարգված ընտանիքի անդամ է։ Վերջինս փնտրում է անծանոթ աղջկան, որպեսզի վերադարձնի նրա վզնոցը, որը որպես հուշ մնացել էր միասին անցկացրած գիշերվանից։ Նա ակտիվորեն մասնակցում է ընտանեկան բիզնեսի վարմանը, սակայն երբ պարզում է, որ իրենց ունեցած փողը վաստակվել է ոչ օրինական ճանապարհով, փորձում է տեղափոխել այն օրինական դաշտ։ Այդ ընթացքում, Սավաշը, ընտանեկան ավանդույթների համաձայն, պարտավոր էր ամուսնանալ իր մահացած եղբոր հարսնացուի հետ։

Յասեմինի և Սավաշի ուղիները նորից հատվում են, երբ նրանք հանդիպում են Սավաշի ղեկավարած ընկերությունում։ Այդ պահից սկսվում է զույգի սիրո պատմությունը։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |

1. ↑  Fernsehserien.de (գերմ.)
***Balantidium coli***(Լատիներեն) ինֆուզորիաների տեսակ, մակաբուծում է որոշ կաթնասունների հաստ աղիքում․ որպես կանոն, խոզերի, ավելի քիչ առնետների, շների, ինչպես նաև մարդու։ Առաջացնում է բալանտիդիազ կամ ինֆուզորային դիզենտերիա հիվանդությունները։ Չնայած հիվանդության հատուկենտությանը, *Balantidium coli-ն* մարդու միակ լավ ուսումնասիրված մակաբույծներից է։ Տեսակը առաջին անգամ նկարագրվել է շվեդ գիտնական Մալմստենի կողմից 1857 թվականին։ Մարդու մոտ հիվանդություն առաջացնելու ունակությունը նկարագրել և ապացուցել է Ն. Ս. Սոլովյովը 1901 թվականին։

Կառուցվածքը և ապրելակերպը
-------------------------

*Balantidium coli-ն* ամենամեծ աղիքային նախակենդանին է․ վեգետատիվ ձևերի չափսերն են՝ 50-80 × 35-60 մկմ, իսկ ցիստի տրամագիծը հասնում է մոտ 50 մկմ։ *Balantidium coli-ի* բջիջները բնութագրվում են ձվաձև տեսքով, դրանց մակերեւույթը ծածկված է պելիկուլայով, առկա են մեծ քանակությամբ երկարաձգված կարճ թարթիչներ, որոնք շարժման օրգանոիդներն են։ Պելիկուլան շարժվելիս դառնում է առաձգական,որը թույլ է տալիս ինֆուզորիային խախտել մարմնի համաչափությունը։ Պելիկուլայի տակ ընկած է թափանցիկ ալվեոլային էկտոպլազմայի բարակ շերտ։ Ընդ որում, մարմնի առջևի մասում առկա է ճեղք, որը կոչվում է պերիստոմ, որի հատակին տեղակայված է ցիտոստոմ կոչվող բերանային անցք։ Կորիզային համակարգը, ինչպես և բոլոր ինֆուզորիաներինը, ներկայացված է մակրո- և միկրոկորիզներով։

Սնվում է օսլայի հատիկներով, էրիթրոցիտներով, մանրէներով, սնկով և այլ բջջային տարրերով, որոնք լցված են մարսողական վակուոլում։

*Balantidium coli-ի* կենսացիկլը․ առավել հաճախ մարդու օրգանիզմ ինֆուզորիան ներթափանցում է խոզի հետ անմիջական շփման արդյունքում

Կենսական ցիկլը
--------------

Balantidium coli-ի կենսացիկլը ներառում է սեռական և անսեռ փուլեր։ Սեռական վերարտադրության (կոնյուգացիա) ժամանակահատվածի ավարտին Balantidium coli ցիստավորվում է և, որպես կանոն, արտաթորանքի հետ միասին ընկնում է արտաքին միջավայր։ Balantidium coli-ի ցիսը երկշերտ ծածկված է և չունի թարթիչներ։Նրա ցիստերը արտաքին միջավայրում երկար ժամանակ կենսունակ են մնում։ Սենյակային ջերմաստիճանում ցիստերը պահպանվում են մինչև 30 ժամ, ծորակի և կեղտաջրերի մեջ կենսունակության ժամկետը հասնում է 7 օրվա։ Բնապահպանական օբյեկտներում Balantidium coli-ի ցիստերը սենյակային ջերմաստիճանի և բավարար խոնավության առկայության դեպքում մնում են մինչև 2 ամիս, իսկ ստվերավորված չոր վայրերում` մինչև 2 շաբաթ։ Կարբոլաթթվի 5% ջրային լուծույթում դրանք մնում են մինչև 3 ժամ, իսկ 10% ֆորմալինի լուծույթում՝ 4 ժամ։ Հնարավոր է դրանց մշակումը նաև լաբորատոր պայմաններում՝ արհեստական սննդարար միջավայրերում։

Նշումներ
--------

1. Балантидиаз // 1. Малая медицинская энциклопедия. — Медицинская энциклопедия. 1991—96 гг. 2. Первая медицинская помощь. — Большая Российская Энциклопедия. 1994 г. 3. Энциклопедический словарь медицинских терминов. — Советская энциклопедия. — 1982—1984 гг. — М.. в Медицинской энциклопедии.
2. *Balantidium coli* на сайте *dommedica.com*.
3. Балантидиаз на сайте *pitermed.com*.
4. Балантидий // Словарь микробиологии. в Медицинском словаре.
5. *Козлова Е. А. Курбатова Н. С.* Общая биология: конспект лекций. Лекция № 20. Класс Инфузории (ресничные) на сайте *telenir.net*.
6. Балантидиаз на сайте *medpuls.net*.
**Ռոբերտ Ժանովիչ Ավոտին** (ռուս.՝ Роберт Жанович Авотин, մարտի 25, 1928(1928-03-25) - մայիսի 21, 1997(1997-05-21)), խորհրդային նկարիչ և նկարազարդող, «Երիտասարդ գվարդիա» հրատարակչության և «Տեխնիկա-երիտասարդություն» ամսագրի ֆանտաստիկ ստեղծագործությունների նկարազարդումների հեղինակ 1950-1990 թվականներին։

Կենսագրություն
--------------

Աշխատանքային գործունեությունն սկսել է 1943 թվականին՝ աշխատելով որպես փականագործ էլեկտրամեխանիկական վերանորոգման գործարանում։ 1945 թվականին էքստեռն կարգով ավարտել է յոթնամյա դպրոցը, ապա սովորել է Մոսկվայի Մ. Ի. Կալինինի անվան գեղարվեստա-արդյունաբերական ուսումնարանում։ Աշխատանքի է ուղարկվել է Գորկու մարզ՝ խոխլոմայի նկարչության արտելում, որտեղ դարձել է արտադրության ղեկավար։ Ավելի ուշ ավարտել է Մոսկվայի կիրառական և դեկորատիվ արվեստի ինստիտուտը և Լենինգրադի Վ. Ի. Մուխինայի անվան գեղարվեստաարդյունաբերական ակադեմիայի մոնումենտալ գեղանկարչության ֆակուլտետը։ «Գորգագործություն» գունագեղ պաննոն՝ Ավոտինի դիպլոմային աշխատանքը, ցուցադրվել է Երիտասարդների և ուսանողների համաշխարհային փառատոնում (1957) և Համամիութենական գեղարվեստական ցուցահանդեսում (1958)։

1950-ական թվականների կեսերին Ավոտինը հիմնականում անցել է գիտաֆանտաստիկ և տիեզերական թեմաներով նկարազարդումներին։ Այդ տարիներին նա սկսել է համագործակցությունը «Տեխնիկա-երիտասարդություն» ամսագրի հետ, որը տևել է 40 տարի։ Հետագայում Ավոտինը նաև պատկերազարդել է «Երիտասարդ գվարդիա» հրատարակչության շատ գիտաֆանտաստիկ գրքեր։ Աշխատել է նաև այլ հրատարակչությունների հետ, ինչպիսին է «Լուսավորությունը»։ Աշխատել է նաև այլ ժանրերում՝ նկարազարդելով «Շերլոկ Հոլմսը», հեքիաթների գրքեր, «Մանկական հանրագիտարանը»։

Քննադատություն
--------------

|  |  |  |
| --- | --- | --- |
|  | Իմ «Դրախտի շատրվանները» վեպը թարգմանվել է աշխարհի բազմաթիվ լեզուներով։ Այս հրատարակություններից շատերը նկարազարդված են։ Բայց ամենից շատ ինձ դուր է եկել ձեր ամսագրում հրապարակված Ռոբերտ Ավոտինի նկարազարդումները։ Դրանք ինձ թվում էին առավել ճշգրիտ և ստույգ։- Արթուր Կլարկ։ |  |

Ծանոթագրություններ
------------------

1. ↑  Ռոբերտ Ժանովիչ Ավոտին
2. ↑  Սոցֆուտուրիզմը կամ տեխնիկական առաջընթացը խորհրդային նկարիչների նկարներում
3. ↑  Նկարիչ Ռ. Ավոտինի աշխատանքները

Գրականություն
-------------

* Уроки прекрасного: из опыта работы [печатный текст] / Аринина, Нэлли Леонидовна, Автор; Лукьянов, Б. Г. Рецензент; Толстая, Л. С. Рецензент; Товарас, О. Н. Редактор; Авотин, Роберт Жанович, Художник. — Москва: Просвещение, 1983. — 127, [1] с.: ил.; 21 см. — Библиография в подстрочных примечаниях. — Библиография в конце книги. — 100000 экземпляров

Արտաքին հղումներ
----------------

* Սոցիալական ֆուտուրիզմ կամ Տեխնիկական առաջընթացը խորհրդային նկարիչների գծագրերում
* Ռոբերտ Ժանովիչ Ավոտին
* Ուս ուսի, Ֆանտաստիկ նկար
**Պավել Մատվեևիչ Ազանչևսկի**(հոկտեմբերի 15, 1789(1789-10-15) - հոկտեմբերի 11, 1866(1866-10-11)), ռուս գրող, ագրոնոմիայի մասին հոդվածների հեղինակ, պետական խորհրդական։

Կենսագրություն
--------------

Ծնվել է 1789 թվականի հոկտեմբերի 15-ին ազնվական ընտանիքում։ Ստանալով տնային կրթություն՝ 1805 թվականի հունվարի 4-ին, նա սկսել է ծառայել որպես ակտուար Արտաքին գործերի կոլեգիայում։ 1811 թվականի դեկտեմբերի 7-ին նա տեղափոխվել է Արտաքին գործերի նախարարության մոսկովյան արխիվ։ 1812 թվականի Հայրենական պատերազմի ժամանակ նա աշխարհազորում էր, 1813 թվականի սկզբին նա վերադարձել է Մոսկվա։

Նա Ա. Ս. Պուշկինի հետ միասին ծառայել է Արտաքին գործերի նախարարությունում։ Նրա հարսանիքին նա «հարսնացուի երաշխավորն էր» Ն. Գոնչարովայի համար։ Նիկոլայ 1-ինի թագադրման ժամանակ նա հերելոդների շարքում էր։

1833 թվականին նա թողել է ծառայությունը՝ իր ազատ ժամանակը նվիրելով հողագործությանը և ստեղծագործելուն։ Մոսկվայի նահանգի Բրոննիցկի շրջանում նա ձեռնամուխ եղավ Տրոյցե-Լոբանովո (այժմ ավերված) ընտանեկան կալվածքի կարգավորմանը։

Նա ուներ չորս դուստր (Տատյանա, Զոյա, Մարիա և Վերա) և չորս որդի (Մատվեյ, Նիկոլայ, Միխայիլ և Տիտ)։ Կրտսեր որդին ՝ Միխայիլ Ազանչևսկին, դարձել է Սանկտ Պետերբուրգի կոնսերվատորիայի տնօրեն։

Թոռը` Վսեվոլոդ Նիկոլաևիչը , Տոմսկի նահանգապետ (1904 դեկտեմբերի 23-ից 1905 թվականի նոյեմբերի 8-ը)։

Ծանոթագրություններ
------------------

1. 1 2  Կաղապար:ВТ-РБС
2. ↑  Московское дворянство. Алфавитный список дворянских родов с кратким указанием важнейших документов, находящихся в родословных делах Архива Московского Дворянского Депутатского Собрания. — Москва: Тип. Л.В. Пожидаевой, 1910. — С. 3. — 614 с.
3. ↑  Полное собрание сочинений, Том 17. — Академия наук СССР, 1937.
4. ↑  Կաղապար:ВТ-РБС


|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ռուսական կենսագրական |

 |
**Ֆրիկի սոցիալական տաղեր**, հայ միջնադարյան քնարերգության խոշոր ներկայացուցիչ Ֆրիկի չափածո և արձակ տաղեր, որոնք գրված են սոցիալական թեմայով։ Տաղերում անդրադարձ է կատարվում սոցիալական անհավասարության և անարդարության գաղափարներին, ի տարբերություն Ֆրիկի հոգևոր թեմայով գրված տաղերի, որոնք հիմնականում Աստծուն են գովերգում։

Սոցիալական թեմայով գրված տաղեր
------------------------------

Ֆրիկը թողել է դրամատիկ սյուժե ունեցող ժողովրդական մի ավանդության մշակում՝ *«Տաղ Ֆրկան ասացեալ ի վերայ եղբայրասպանին»*։ Ձեռագրերից մեկում վկայված է նաև *«Առակ լավ և պիտանի»*։ Այս տաղում Ֆրիկը խրատում է մարդկանց հեռու մնալ ագահությունից՝ իբրև մեծ չարիքից։ Հոգևոր արժանիքները ստորադասվում են նյութականին՝ շեշտելով վերջինիս անցողիկությունը։ Դրանցից են.

* «Տաղ Ֆրկան ասացեալ ի վերայ եղբայրասպանի»/« Առակ լավ և պիտանի»/
* «Արղուն Խանի և Բուղայի մասին»
* «Գանգատ»/«Բան ի Ֆրիկ գրքոյն»
* «Վասն բազեի և բրջի»

«Տաղ Ֆրկան ասացեալ ի վերայ եղբայրասպանի»
----------------------------------------

### Բովանդակություն

«Տաղ Ֆրկան ասացեալ ի վերայ եղբայրասպանի» տաղն այն մասին է,որ երկու ունևոր եղբայրներ ապրում էին Մսրում։ Մեծ եղբայրը որոշում է մորթել փոքրին, որպեսզի տիրանա նրա ունեցվածքին։ Հանկարծ պատի մեջ շարված աղյուսներից մեկը լեզու է առնում և խրատում է ավագ որդուն հեռու մնալ նման ոճրագործություն կատարելուց։ Լեզու առած աղյուսը պատմում է, որ ինքը ստեղծվել է մի մեծահարուստի մարմնից, ով զանազան արկածներից հետո դարձել է աղյուս։

### Տաղաչափական առանձնահատկություններ

«Տաղ Ֆրկան ասացեալ ի վերայ եղբայրասպանի» տաղը շարադրված է չափածո և աչքի է ընկնում ժողովրդական բանահյուսությանը բնորոշ առանձնահատկություններով. առած- ասացվածքների, ժողովրդական դարձվածքների հարուստ կիրառություն ո ւնմանահնչունություններ ներքին ռիթմիկ հանգերով ։ Ֆրիկին բնորոշ տաղաչափությունը հակադրումն է մինչ այդ գործածվող հոգևոր թեմաներով գրված երկերին բնորոշ ծանր և միօրինակ հանգերի։ Ֆրիկի խոսքին բնորոշ է անմիջականությունը, բանաստեղծական տարբեր ձևերը՝

|  |  |  |
| --- | --- | --- |
|  | Երբ կու ծաղկին միտքս ու հոգիս
Լեզուս իմ յանց պտուղ կու տայ։- Հայրեններ |  |

«Արղուն Խանի և Բուղայի մասին» տաղը ինքնակենսագրական բնույթի ստեղծագործություն է և այս երկի և մի քանի տաղի շնորհիվ ենք իմանում Ֆրիկի մասին կենսագրական փաստեր։

«Արղուն Խանի և Բուղայի մասին»
-----------------------------

### Բովանդակություն

«Արղուն Խանի և Բուղայի մասին» տաղում Ֆրիկը որպես ականատես պատմում է 1289 թվականի դեպքերը.Արղուն խանը Բուղային էր տվել բոլոր գործերի կառավարչի պաշտոնը։ Ֆրիկը պատմում է Բուղայի բարձրացրած ապստամբության և դրա պարտության մասին։ Բուղան մահապատժի է ենթարկվում։ ։Ֆրիկի համակրանքը Արղունի կողմն է, որովհետև վերջինս դրական էր տրամադրված քրիստոնյաների հանդեպ։ Արղունի մահից հետո գահակալական կռիվներ են սկսվում և հաղթում է նրա որդի Ղազան խանը։ Նոր խանը սկսում է ակտիվորեմ մահմեդականություն քարոզել։ Ինչ որ հատվածում գտնում ենք Ղազան խանի անունը, բայց ոչ որպես թագավոր։

Ծանոթագրություններ
------------------

1. ↑  Հայոց հին գրականության պատմություն, գիրք Ա, Երևան, 1968

Աղբյուրներ
----------

* *Մանուկ Աբեղյան* Հայոց Հին Գրականության Պատմություն, Գիրք Ա. ՀՍՍՌ ԳԱ Գրականության ինստիտուտ, Երևան։ ՀՍՍՌ ԳԱ հրատ. 1944 (հայ.)
**I-motif կառուցվածքներ**, առաջանում են ԴՆԹ-ի ցիտոզինով հարուստ տեղամասերում։ Այս կառուցվածքը իրենցից ներկայացնում է քառապարույր ԴՆԹ։ 1993թ. Գիտնականներ Գերինգը, Լերոյը և Գուերոնը ցույց են տվել, որ Ցիտոզինով հարուստ տեղամասերը կարող են առաջացնել քառապարույր կառուցվածքներ թթվային միջավայրում։ I-motif-ները հիմնականում բաղկացաց են ԴՆԹ-ի երկու իրար փաթաթված դուպլեքսներից, որոնք ինտերկոլացիոն կերպով ստանում են հակազուգահեռ կողմնորոշում։ I-motif-ներ առաջանալու համար անհրաժեշտ է ունենալ Ց-ով հարուստ ռեգուլյար հաջորդականություն։ Անհրաժեշտ պայման է, որ նուկլեոտիդների հաջորդականության մեջ իրար հաջորդեն առնվազն երեք Ցիտոզին։Պարտադիր է, որ Ց-Ց զույգի մեկ և միայն մեկ Ցիտոզին լինի պրոտոնացված՝ հակառակ դեպքում I-motif-ներ չեն առաջանա:Հաջորդականությունները, որոնք ունակ են I-motif կառուցվածքներ առաջացնե,լ հիմնականում հանդիպում են մարդու գենոմում և ենթադրվում է որ հանդիպում են նաև մարդու քրոմոսոմների ցենտրոմերային և թելոմերներային տեղամասերում, գենի պրոմոտորային տեղամասերում և ԴՆԹ-ի խաչանման կառուցվածքներում։ Քառապարույր կոմպլեքսները կարող են փաթաթվել ԴՆԹ-ի չորս առանձին շղթաներով, բայց այս երևույթ կարելի է համարել հազվադեպ հանդիպող ։ Ավելի հաճախ այս կառուցվածքները առաջանում են այն դեպքում երբ երկպարույր ԴՆԹ-ի Գուանինով կամ Ցիտւզինով հարուստ տեղամասում պարույրները ինչ-որ պատճառով քանդվում են և նուկլեինաթթվի միակ թելիկը ուղակի հանգույց է կապում, առաջացնելուվ նման կառուցվածքներ։

1. ↑ Xu Yan, Sugiyama Hiroshi (2006)։ «Formation of the G-quadruplex and i-motif structures in retinoblastoma susceptibility genes (Rb)»։ *Nucleic Acids Research* **34** (3): 949–954։ ISSN 1362-4962։ PMC 1361614։ PMID 16464825։ doi :10.1093/nar/gkj485
2. ↑ Kim Byul G. Chalikian Tigran V. (2016-09-01)։ «Thermodynamic linkage analysis of pH-induced folding and unfolding transitions of i-motifs»։ *Biophysical Chemistry* (անգլերեն) **216** ։ 19–22։ ISSN 0301-4622։ doi :10.1016/j.bpc.2016.06.001
**Մաուրո Ռաուլ Ֆերնանդես** (իսպ.՝ Mauro Raúl Fernández, մարտի 31, 1989(1989-03-31) կամ մարտի 31, 1990(1990-03-31), Պուերտո Մադրին, Չուբուտ, Արգենտինա), արգենտինացի ֆուտբոլիստ, «Էստուդիանտես» ակումբի կիսապաշտպան, որ վարձավճարով հանդես է գալիս «Էմելեկ»-ում։

Ակումբային կարիերա
------------------

Ֆերնանդեսը կարիերան սկսել է «Գիլերմո Բրաուն» ակումբում, որտեղ հանդես է եկել 3 մրցաշրջան և օգնել է թիմին դուրս գալ Պրիմերա B։ 2011 թվականի ամռանը Մաուրոն տեղափոխվել է «Էստուդիանտես»։ Նա նորամուտը նշել է օգոստոսի 7-ին արգենտինական Պրիմերայի՝ «Նյուելս Օլդ Բոյզ»-ի դեմ խաղում։ Ֆերնանդեսը «Էստուդիանտես»-ի կազմում՝ իր առաջին գոլը խփել է սեպտեմբերի 18-ին «Արգենտինոս Հումիորս»-ի դեմ խաղում։

2013 թվականի սկզբին խաղային պրակտիկա ստանալու համար Մաուրոն վարձավճարով տեղափոխվել է «Պենյարոլ»։ Նա մարտի 29-ին «Սենտրալ Էսպանոլ»-ի դեմ խաղում նշել է իր նորամուտը՝ Ուրուգվայի ֆուտբոլի առաջնությունում։ Հունիսի 1-ին «Լիվերպուլ»-ի դեմ խաղում նա առաջին գոլն է խփել «Պենյարոլ»-ի կազմում։ Նույն մրցաշրջանում նա նվաճել է Ուրուգվայի առաջնության ոսկե մեդալները։

2014 թվականի ամռանը Մաուրոն վարձավճարով տեղափոխվել է «Էմելեկ»։ Հուլիսի 31-ին նա նշել է նորամուտը «Դեպորտիվո Կիտո»-ի դեմ խաղում։ Այդ տարում Ֆերնանդեսը դարձել է Էկվադորի չեմպիոն։ 2015 թվականի փետրվարի 25-ին Լիբերտադորեսի գավաթի խաղարկության՝ «Ստրոնգեստ»-ի դեմ խաղում նա իր առաջին գոլն է խփել «Էմելեկ»-ի կազմում։

Ձեռքբերումներ
-------------

**Ակումբային**

Ուրուգվայ **«Պենյարոլ»**

* Ուրուգվայի չեմպիոն (2012/13)

Էկվադոր **«Էմելեկ»**

* Էկվադորի չեմպիոն (2014)

Ծանոթագրույթուններ
------------------

1. 1 2  Transfermarkt.com(բազմ․) — 2000.
2. 1 2  Soccerway(բազմ․)
3. ↑  «Ньюэллс Олд Бойз VS. Эстудиантес 0:0» (անգլերեն)։ soccerway.com։ 2011-08—07
4. ↑  «Эстудиантес VS. Архентинос Хуниорс 4:3» (անգլերեն)։ soccerway.com։ 2011-09—18
5. ↑  «Сентраль Эспаньол VS. Пеньяроль 1:3» (անգլերեն)։ soccerway.com։ 2013-03—29
6. ↑  «Ливерпуль VS. Пеньяроль 0:4» (անգլերեն)։ soccerway.com։ 2013-06—01
7. ↑  «Эмелек VS. Депортиво Кито 2:0» (անգլերեն)։ soccerway.com։ 2014-07—31
8. ↑  «Эмелек VS. Стронгест 3:0» (ռուսերեն)։ soccerway.com։ 2015—02—25

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
**July Morning** — բրիտանական հարդ-ռոք Uriah Heep խմբի երգն է, Դեյվիդ Բայրոնի և Կեն Հենսլիի ստեղծագործությունն է։ «July Morning» -ը ձայնագրվել է 1971 թվականի հուլիսին լոնդոնյան Lansdowne ստուդիայում և տեղ է գտել Look at Yourself երրորդ ալբոմի մեջ, որը թողարկվել է այդ տարվա հոկտեմբերին։

Տարիներ շարունակ «July Morning»-ը հանդիսացել է խմբի երգացանքի հինական իրը, մասնավորապես 1973 թվականի Uriah Heep Live ալբոմի։ Ձայնագրությունը դարձել է մեծ հիթ ԽՍՀՄ-ում և մտել է այդ երկրի առաջին Թոփ 10-ի մեջ։

Ստեղծման պատմությունը
---------------------

Կեն Հենսիի խոսքով «July Morning»-ը հանդիսացել է այն ուղղության խորհրդանշանը, որով խումբը սկսել էր զարգանալ։ Չնայած հետո նա պատմել է, որ գրել է այդ երգը ալբոմի դուրս գալուց մեկ տարի առաջ։

> Ես այդ երգը գրել եմ 70 թվականին։ Այսինքն դա տուրնեի ժամանակ էր, Անգլիայով տուրնեի կեսին՝ նստած էի ավտոբուսում, սպասում էի մյուսներին, նրանք այստեղ վազում էին շուրջբոլորը, և ես շատ երկար մնացի ավտոբուսում սպասելով։ Ի՞նչ էր մնում անել։ Վերցրեցի կիթառը, սկսեցի նվագել, և հետզհետե երգը եկավ։ Եվ դա իրոք հուլիսյան առավոտ էր, ավելին դա առավոտյան 3-ն էր...
> 
> 

### Երգի տեքստը

Հաշվի առնելով, որ շատերը համարում են երգի տեքստը մաքուր լիրիկական, չհանգեցնող ինչոր մտքերի(«դրա թեման - սիրո փնտրտուկն է և դրա գտնելու անհնարինությունը»), այդ առաջին հայացքից պարզ սյուժեի հետևում թաքնված է ոչ միանգամից նկատելի ենթատեքստ։

Քննադատների կարքիքները
----------------------

Ինչպես նշում է Allmusic-ը, հաշվի առնելով, որ Uriah Heep-ի մյուս ալբոմները «ունեն իրենց գլուխգործոցները ու իրենց դասականությունը», ոչ մեկը դրանցից չի կարող համեմատվել այս տաս րոպեանոց ձայնագրության հետ։ Ռոք-քննադատ Դեյվ Թոմսոնը նշել է հոյակապ գործիքավորումը և կատարումը, նախ և առաջ վոկալային՝ հենց միայն «July Morning»-ից հետո Դեյվիդ Բայրոնին սկսեցին նշել աշխարհի լավագույն ռոք-վոկալիստների շարքում, անվանելով նրա վոկալային ոճը «մոտ օպեռայինին»։

Ձայնագրության մասնակիցները
--------------------------

* Դեյվիդ Բայրոն — վոկալ
* Կեն Հենսլի — ստեղնային, կիթառ, բեկ-վոկալ
* Միկ Բոքս — կիթառ
* Փոլ Նյուտոն — բաս-կիթառ
* Իեն Կլարկ — հարվածայիններ
* Մանֆրեդ Մանն — սինթեզատոր
**Նարնջի յուղ** կամ **Նարնջի քաղցր յուղ**, եթերային յուղ, որը ստացվում է նարնջի կեղևից և պտղից (*Citrus sinensis*)։

Հատկություններ
--------------

Նարնջի յուղ, նարնջի պտղի հոտով և ոչ դառը համով դեղին կամ նարնջագույն հեղուկ, սառելու դեպքում պղտորվում է։

| {\displaystyle {\mbox{d}}\_{4}^{20}} | {\displaystyle [{\mbox{n}}]\_{\mbox{D}}^{20}} | {\displaystyle [\alpha ]\_{\mbox{D}}^{20}} | LD50, կգ/գ
  |
| --- | --- | --- | --- |
| 0,845 — 0,851
  | 1,472 — 1,476
  | + 96,5° — + 98,5°
  | > 5 (առնետներ, խմելու դեպքում)  > 5 (նապաստակներ, մաշկի վրա) 
  |

96%-անոց էթիլ սպիրտում (1:0,5÷1) լուծվում է, իսկ ջրում՝ ընդհանրապես լուծելի չէ։

Բաղադրություն
-------------

Յուղի ընդհանուր բաղադրության մեջ ածխաջրերի քանակը > 90 % -ից, նրանցից հիմնականը հանդիսանում են՝ (+)-լիմոնենը, ցիտրալը, դեկանալը, ալիֆատիկ և տերպենատիկ սպիրտների բարդ եթերները և սեսկբիտերպենային ալդեհիդները՝ α- և β- սինենսալներ։

Բացի այդ յուղի բաղադրության մեջ մտնում են՝ միրցեն, α- և β- տերպինեններ, α-տերպինոլեն, ֆելանդրեն, n-ցիմոլ, α-պինեն, α-տույեն, կամֆեն, սաբինեն, ֆերնեզեն, α- և β-կուբեբեններ, α-և β-կոպաեններ, β-էլեմեն, կարիոֆիլլեն, α- և β-գումուլեններ, վալենսեն, δ-կադինեն, α- և β-իլանգեններ, α-տերպինեոլ, ցիտրոնելլոլ, լինալոոլ, ներոլ, գերանիոլ և մի շարք բաղադրամասեր։

Ստացում
-------

Ստանում են նարնջի կեղևը և ամբողջական պտուղները, առանց տաքացնելու, սեղմելով։

Հիմնական արտադրողներն են Իսպանիան, Իտալիան, ԱՄՆ-ը, Մեքսիկան, Գվինեան, Իսրայելն ու Բրազիլիան։

Կիրառումներ
-----------

Կիրառում են ոչ ալկոհոլնային խմիչքների պատրաստման մեջ, հրուշակեղենների արտադրության մեջ, օծանելիքների կազմության մեջ՝ որպես բաղադրամաս, օճառների և կոսմետիկ միջոցների արտադրության մեջ՝ որպես բույր։

Արոմաթերապիայի ղեկավարությունը խորհուրդ է տալիս օգտագործել նարնջի քաղցր յուղը՝ նյարդային լարվածության, դեպրեսիայի, անքնության ժամանակ, նաև օգտակար է համարվում ջղաձգության համար ։

Ծանոթագրություններ
------------------

1. ↑  Войткевич, 1999

Գրականություն
-------------

* *Войткевич С. А.* Эфирные масла для парфюмерии и ароматерапии. — М.: Пищевая промышленность, 1999. — ISBN 5-89703-008-1
* *Хейфиц Л. А. Дашунин В. М.* Душистые вещества и другие продукты для парфюмерии. — М.: Химия, 1994. — 256 с. — 2 000 экз. — ISBN 5-7245-0967-9

Արտաքին հղումներ
----------------

* «Նարնջի յուղ»։ *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*։ Սանկտ Պետերբուրգ։ 1890–1907
* Քաղցր նարինջ
* Նարնջի եթեփրային յուղի պատմությունը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Բառարաններ և հանրագիտարաններ | Բրոքհաուսի և Եփրոնի · Բրոքհաուսի և Եփրոնի փոքր |
|  |
| Չափորոշչային վերահսկողություն | Microsoft: 2776092343 |

 |
«**Սիրելի Ջիվան, ընկերդ իմ հոգու...**», Հովհաննես Թումանյանի բանաստեղծություններից՝ գրված 1892 թվականին։

Պատմություն
-----------

Հովհաննես Թումանյանն այս բանաստեղծությունը գրել է 1892 թվականի մայիսի 1-ին։

1890 թվականին՝ այդ օրը «Բանաստեղությունների» առաջին հատորը Թումանյանը նվիրել է Ջիվանուն՝ «*Յուր սիրելի երգիչ աշըղ Ջիվանուն նվեր Հովհաննես Թումանյանից*» ընծայականով և 4-րդ ազատ էջում գրել այս ոտանավորը։

Գիրքը պահվում է ՀՀ ԳԱԱ ֆունդամենտալ գրադարանի Գ․ Լևոնյանի անհատական ֆոնդում։

Ոտանավորի լուսապատճենը պահվում է Թումանյանի ընտանեկան արխիվում։

Առաջին անգամ տպագրվել է  Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 448)։

Տպագրվել է ինքնագրից։

Ծանոթագրություններ
------------------

1. 1 2 3  Թումանյան Հովհաննես (1988)։ *Երկերի լիակատար ժողովածու*։ Երևան: Հայկական ՍՍՀ ԳԱ հրատարակչություն։ էջ 576

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Սիրելի Ջիվան, ընկերդ իմ հոգու...**
«**Տիեզերական հոսքերը**» (անգլ.՝ «The Currents of Space»), Իսահակ Ազիմովի վեպը, հրատարակվել է 1952 թվականին։ Հեղինակը ցույց է տալիս Գալակտիկական կայսրության շրջանը, որն ներառում է նաև «Աստղերի որպես փոշի» և «Գերնաքարը երկնքում» գրքերը։ Ռուսերեն լեզվով առաջին անգամ տպագրվել է «Տեխնիկա-երիտասարդություն» ամսագրում, 1965 թվականին թիվ 9-12 և 1966 թվականին թիվ 1-7 համարներում։ Ամսագրի թարգմանությամբ զբաղվել է Զինաիդա Բոբիրին, իսկ նկարազարդումներով՝ Ա. Պոբեդինսկուն։

Սյուժե
------

Սյուժեի գործողությունները տեղի են ունենում Տրանտորի՝ տարածաշրջանային տերությունից պետություն անցում կատարելու ժամանակաշրջանում։ Այդ պահին Տրանտորը վերահսկում է բնակեցված աշխարհի կեսը։

Անկախ մոլորակ Սարկն օգտագործում է Ֆլորինա մոլորակի համընդհանուր մանրաթելը, որը կարող է աճել միայն տվյալ մոլորակում։ Սարկի մենաշնորհը ոչնչացնելու փորձերը այլ վայրերում հաջողությամբ պսակված չէին, դրա փոխարեն այդ վայրերում միայն բամբակ էր աճում։ Մոլորակի բոլոր 500.000.000 մարդիկ անմարդկային պայմաններում ներգրավված են կիրտի արդյունահանման մեջ՝ Սարկի մարզում սովորող հայրենակիցների վերահսկողության ներքո։

Միջաստղային տիեզերավերլուծական բյուրոյի վերլուծաբան Ռիկը կանխատեսում է Ֆլորիանայի հնարավոր մահը, որը հոգեկան խանգարումների արդյունքում հասցնում է նրան ամնեզիայի։ Աստիճանաբար նա կարողանում է վերականգնել կորցրած հիշողությունները, որից հետո տեղի է ունենում քաղաքական ճգնաժամ, որին մասնակցում էին Սարկը, Ֆլորինան և Տրանտորը։ Ռիկը հայտնաբերեց, որ Ֆլորինայի արևը տիեզերական ածխածնի հոսանքների անցման շնորհիվ մտել է նոր աստղի պայթյունի նախորդ փուլ։ Նրան նաև հաջողվեց հայտնաբերել արևի տարածած ճառագայթման և աճող կիրտի առեղծվածի փոխհարաբերությունները։ Ֆլորիանայի կորուստը, որը նշանակում էր մեծ հարստության միակ աղբյուրի կորուստը, ուժեղ դիմադրություն է առաջացնում Սարկավեթի ղեկավարների՝ Մեծի շքեղ հինգ ընտանիքի կողմից։

Ծանոթագրություններ
------------------

1. ↑  Айзек Азимов «Космические течения» «Лаборатория фантастики»


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |
**Գևորգյան մարտարվեստի դպրոց**` հայրենասիրական-երիտասարդական կենտրոն։ Կենտրոնի շրջանակներում գործում են հայկական մարտաոճի ուսուցման դպրոցը, նույնանուն հասարակական կազմակերպությունը (ԳՄԴ ՀԿ) և «Ազատամարտի մասնակիցների միավորում» (ԱՄՄ) կրթական կառույցը։

Պատմություն
-----------

Գևորգյան մարտարվեստի դպրոցը 2010 թվականին հիմնադրել է ազատամարտիկ Գևորգ Գևորգյանը։

Նույնանուն հասարակական կազմակերպությունը հիմնադրվել է 2011 թվականի դեկտեմբերի 16-ին, պետական գրանցում ստացել՝ 2012 թվականի հունվարի 19-ին։

Հետագայում հիմնադիրն իր շուրջն է համախմբել նաև իր մարտական ընկերներին՝ կենտրոնին կից ստեղծելով «Ազատամարտի մասնակիցների միավորում» կրթական կառույցը, որն իր աշխատանքները սկսել է իրականացնել 2012 թվականին, իսկ համակարգված և հստակ ծրագրով գործում է 2014 թվականի ապրիլից։ ԱՄՄ կառույցի նպատակը՝ կրթական գործունեություն ծավալելով, փորձի և գիտելիքի համակարգված փոխանցումն է երիտասարդ սերնդին։ ԱՄՄ կառույցի շրջանակում դասավանդում են պատերազմի բովով անցած և այսօր էլ ռազմագիտության ոլորտը ներկայացնող մասնագետներ։

Յուրաքանչյուր տարի կենտրոնում ուսանում են բազմաթիվ մարդիկ, որոնց թվում նաև օտարերկրացիներ։

Կենտրոնի գործունեությունն ու հիմնադրի անցած ուղին ներկայացված է տարիներ առաջ նկարահանված «Գաղափարի ուժը» փաստագրական ֆիլմում։

Կենտրոնի նպատակները
-------------------

Կենտրոնի գլխավոր առաքելությունն ու նպատակն է ազգային, մտավոր և մարմնակրթական դաստիարակության միջոցով խորին հարգանք սերմանել երկրի, պետականության, բանակի, ազգային արժեքների նկատմամբ։

Կենտրոնն իր առաջ խնդիր է դրել.

* Խթանել մարմնակրթությունը հայկական մարտարվեստի միջոցով,
* Նպաստել երիտասարդության շրջանում մտքի, հոգու և ֆիզիկական ամրության եռամիասնության գաղափարի տարածմանը,
* Կազմակերպել պարբերաբար հավաք-քննարկումներ, որոնք կամրապնդեն սերունդների միջև կապը,
* Նպաստել ազգային մտածողությամբ անհատի ձևավորմանը՝ վերջինիս դիտարկելով որպես զարգացած հասարակության կարևորագույն բաղադրիչ,
* Գործունեությամբ նպաստել «բանակն ու պետությունը որպես բացարձակ ազգային արժեք» գաղափարի տարածմանն ու ամրապնդմանը։

Կենտրոնի կրթական ծրագիրը
------------------------

Գևորգյան մարտարվեստի դպրոց հայրենասիրական-երիտասարդական կենտրոնի սաները միաժամանակ ուսումնասիրում, սերտում են՝

* Հայկական մարտարվեստ
* Ռազմագիտություն
* Կրակային պատրաստվածություն՝ տեսական և գործնական
* Քարտեզագրություն
* Հայ մշակույթ
* Հայոց կրոն
* Ազգային գաղափարախոսություն։

Կենտրոնում պարբերաբար կազմակերպվում են համաժողովներ, բաց դաս-քննարկումներ, ինչպես նաև «Ճանաչենք նրանց» խորագրով երիտասարդների և արցախյան պայքարի մարտիկների հանդիպումների շարք։

Ծանոթագրություններ
------------------

1. ↑  «ԱՇԽԱՏԱՏԵՂԵՐ` ԱԶԱՏԱՄԱՐՏԻԿՆԵՐԻՆ, ՌԱԶՄԱՄԱՐՏԱԿԱՆ ԿՐԹՈՒԹՅՈՒՆ` ԵՐԻՏԱՍԱՐԴՆԵՐԻՆ», «Իրավունք թերթ», 30 մայիսի, 2014թ.

Արտաքին հղումներ
----------------

1. Գևորգյան մարտարվեստի դպրոցի պաշտոնական տեսաալիք
**Անասնաբուժական ախտորոշում,** կլինիկական անասնաբուժության բաժին, ուսումնասիրում է կենդանիների հիվանդությունների հետազոտման և ճանաչման մեթոդները։

Նկարագրություն
--------------

Նեղ իմաստով անասնաբուժական ախտորոշում է կոչվում հիվանդությունների ճանաչման շարժընթացը։ Որպես գիտակարգ՝ հիմնվում է անատոմիայի, ֆիզիոլոգիայի, կենսաքիմիայի, իմունաբանության, մանրէաբանության տվյալների վրա։

Ախտորոշման հետազոտությունների մեթոդները լինում են ընդհանուր և հատուկ։ Ընդհանուր մեթոդները ներառում են կենդանու գրանցումը և անամնեզը (հիվանդությունների սկզբի և զարգացման մասին տվյալների հավաքում), զննումը, շոշափումը, բախազննումը, ունկնդրումը, ջերմության չափումը։ Հատուկ մեթոդներն են՝ ռենտգենադիտումը, ռենտգենալուսանկարումը, զոնդավորումը, կաթետերացումը, ընդերադիտումը, կենսազննումը (բիոպսիա), ֆլյուորագրությունը, էլեկտրասրտագրությունը, ֆունկցիոնալ ախտորոշումը (օրգանների և համակարգերի վրա ֆիզիկական բեռնվածության, քիմիական միջոցների, ռադիոակտիվ նյութերի և այլնի ազդեցությունը), հեռաչափական ախտորոշումը (ֆիզիոլոգիական ցուցանիշների որոշումը ռադիո սարքերով)։

Կարևոր նշանակություն ունեն նաև կերերի, արյան, մեզի, կղանքի, ստամոքսահյութի, կաթի և այլնի հետազոտությունները։ Վարակիչ և ինվազիոն հիվանդություններն ախտորոշում են շճաբանական և ալերգիկ ռեակցիաներով։ Որպես հակածին՝ կիրառում են բրուցելինը, մալեինը, տուբերկուլինը և հատուկ այլ պատրաստուկներ։ Իմունոֆերմենտային ախտորոշումը հնարավոր է դարձնում դյուրացնել ախտորոշիչ հետազոտությունները։ Կիրառում են նաև վիրուսաբանական և հելմինթոլոգական հետազոտությունները, կենսանմուշը, վիրաբուժական հատուկ մեթոդներ, ախտաբանաանատոմիական տվյալները և այլն։

Ներկայում կարևորվում է նախազգուշական ախտորոշումը, որը կատարվում է կենսաճարտարագիտական և անասնաբուժական լաբորատոր արտադրական հսկողության տվյալների հիման վրա։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Գրեգորի Մուլինը՝ ընդդեմ մարդկության** (ֆր.՝ Grégoire Moulin contre l'humanité), 2001 թ. ֆրանսիական դրամա, կոմեդիա, որի հեղինակը և գլխավոր դերակատարը Արտյուս դե Պենգերնն է։

Սյուժե
------

Գրեգորի Մուլինին ամբողջ կյանքում հետապնդել է անհաջողությունը։ Նա ունեցել է ծանր մանկություն և փչացված երիտասարդություն։ Խեղճ Մուլինը արդեն հավատացել էր, որ երջանկությունն անցել է իր կողքով։ Սակայն նա սիրահարվում է մի կնոջ և նույնիսկ համարձակվում է խոստովանել և որոշում հանդիպել նրա հետ։ Սակայն դա այդքան հեշտ չէ, քանի որ նույն գիշերը սկսվում է Ֆրանսիական ֆուտբոլի առաջնության խաղը, որը փոխում է քաղաքում ամեն ինչ։ Եթե Մուլինը իմանար, որ նրան հանդիպելու համար նա պետք է վազեր գիշերային Փարիզով` փրկվելով ֆուտբոլային ֆանատներից, հանցագործներից, խելագարված տաքսու վարորդից, նրան սիրահարված անծանոթ կնոջից և կեղծ Հիտլերից, նա միանգամից կհրաժարվեր այդ մտքից։ Այնուամենայնիվ նա որոշում է անցնել այդ ամենի միջով և դառնալ ամենաերջանիկ մարդը։

Դերակատարներ
------------

|  |  |
| --- | --- |
| **Դերասան** | **Դեր** |
| Արտյուս դե Պենգերն | *Գրեգորի Մուլին* |
| Պասկալ Արբիլո | *Էմմա Բովարի* |
| Էլիզաբեթ Վիտալի | *Էլեն* |
| Անտոնի Դյուլերի | *Էմանուել* |
| Դիդյե Բենարո | *Ժան-Ֆրանսուա* |
| Սերժ Ռիաբուկին | *տաքսու վարորդ* |
| Միշել Բոմպոիլ | *Հիտլեր* |

Ծանոթագրություններ
------------------

Արտաքին հղումներ
----------------

* Fiche AlloCiné
* (Ֆրանսերեն) La critique du film Archived 2010-07-15 at the Wayback Machine. sur le site 1kult
**«Հայկական բերքի առաջխաղացման կենտրոն»**, հիմնադրվել է 2011 թվականին որպես Փակ բաժնետիրական ընկերություն։

Նպարատկը
--------

Կենտրոնի նպատակը ՀՀ-ում ագրոարդյունաբերական արտադրանքի արտադրության և արտահանման ծավալների ընդլայնումն է` արտադրությունից իրացում շղթայի զարգացման, ժամանակակից տեխնոլոգիաների և միջազգային լավագույն փորձի ներդրման միջոցով։ Մշակում է ջերմատների բիզնեսային պլաններ, մատակարարում և մոնտաժում ջերմատնային տեխնոլոգիաներ, նախագծում խաղողի և պտղատու այգիների կաթիլային ոռոգման և հակակարկտային պաշտպանիչ համակարգեր, ձկնաբուծական տնտեսություններ, մատակարարում պտղատու ծառերի և բարձրարժեք հատապտուղների տնկանյութ, բույսերի վնասատուների դեմ պայքարի կենսբանական և մեխանիկական միջոցներ, տրամադրում ագրոնոմիական խորհրդատվություն և այլն։ 2012 թվականից արտադրում է նաև անապակ և կիսանապակ գինու տեսականիներ։ 2014 թվականից նախատեսում է «Քիշմիշային սորտերի խաղողի արտադրության ընդլայնման ծրագրով» 10 տարում հիմնել 5 հազար հա քիշմիշային սորտերի խաղողի այգիներ` կաթիլային ոռոգման ու հակակարկտային պաշտպանության համակարգերով։ Մասնակցում է Սևանա լճում իշխանի վերական գնման և այլ ծրագրերի:

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Թևդորե Գրիգալաշվիլի** (վրաց.՝ თევდორე გრიგალაშვილი, մայիսի 12, 1993(1993-05-12), Զեստափոն, Վրաստան), վրացի ֆուտբոլիստ։ Հանդես է գալիս «Սաբուրտալո» ակումբում որպես պաշտպան։

Կարիերա
-------

### Ակումբային

Թևդորեն «Զեստաֆոնի» ակումբի սան է։ Դեբյուտը կայացել է 2012 թվականի օգոստոսի 11-ին վրացական լիգայում, որտեղ նա կարողացել է ընդգրկվել հիմնական կազմ և մասնակցել «Մերանի» ակումբի դեմ խաղին (3:1)։ Իր դեբյուտային մրցաշրջանում կարողացել է անցկացնել 26 խաղ՝ դառնալով 1 գոլի հեղինակ։ Ակումբում անցկացրել է 63 խաղ։ 2015 թվականի փետրվարին պայմանագիր է ստորագրել «Սամտրեդիա» ակումբի հետ։ Դեբյուտը կայացել է 2015 թվականի մայիսի 2-ին «Կոլհեթի» ակումբի դեմ խաղում (1:1)։ 2015 թվականի հունիսին սկսել է փորցաշրջանը «Թերեք» ակումբում։ 2015 թվականի հուլիսի 12-ին տեղափոխվել է այնտեղ։ Թիմի կազմում մասնակցել է Ռուսաստանի առաջնության միայն մեկ խաղի։

### Ազգային հավաքականում

2011 թվականին սկսել է հանդես գալ Վրաստանի երիտասարդական հավաքականում։ Դեբյուտային խաղը կայացել է 2012 թվականի մայիսի 26-ին Բոսնիա և Հերցեգովինայի հավաքականի դեմ խաղում, որտեղ Վրաստանի հավաքականը կարողացավ հաղթել 4:2 հաշվով։

Ձեռքբերումներ
-------------

### Թիմային

Վրաստան «Զեստաֆոնի»
 **Վրաստանի առաջնություն**

* Չեմպիոն։ 2011/12

 **Վրաստանի գավաթ**

* **Ֆինալիստ** ։ 2011/12

 **Վրաստանի սուպերգավաթ**

* **հաղթող** ։ 2011/12, 2012/13

Վրաստան «**Սամտրեդիա**»
 **Վրաստանի գավաթ**

* **Ֆինալիստ** ։ 2014/15

Արտաքին հղումներ
----------------

* «Թերեք» ակումբը պայմանագիրը կնքեց Գրիգալաշվիլիի հետ Archived 2014-03-10 at the Wayback Machine.
* ֆուտբոլիստի պրոֆիլը ՌՖՊԼ կայքում

1. 1 2  FBref.com(բազմ․)
**Մասրենի Զանգեզուրի** (լատին․՝ *Rósa zangezura*), վարդազգիների ընտանիքի տերևաթափ թուփ՝ 0.8-1.2 մ բարձրությամբ։ Ճյուղերը ծածկված են կարմրավուն կեղևով և կապտավուն մոմաշերտով։ Տերևները բարդ են, կենտ փետրաձև, կազմված 7-9 տերևիկներից, հակառակ ձվաձև կամ էլիպսաձև, գագաթները կլորավուն կամ սրածայր, մերկ։ Ծաղիկները միայնակ են կամ 2-3-ական, սպիտակ կամ բաց վարդագույն, 3-4 սմ տրամագծով։ Պտուղները մանր են, կարմրավուն։ Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին։

Տարածումը
---------

Համարվում է զուտ հայկական տեսակ (էնդեմիկ), որը հանդիպում է միայն Զանգեզուրում՝ միջին լեռնային գոտու թփուտներում։

Մշակումը և օգտագործումը
-----------------------

Համարվում է զուտ հայկական տեսակ(էնդեմ),որը հանդիպում է միայն Զանգեզուրում՝ միջին լեռնային գոտւմ՝ թփուտներում։ Աչքի է ընկնում ցրտադիմացկունությամբ և շոգադիմացկունությամբ։ Պահանջկոտ չէ հողի նկատմամբ, չորադիմացկուն է և երաշտադիմացկուն։ Լուսասեր է։ Բազմանում է սերմերով և արմատային մացառներով։ Պիտանի է հակաէրոզիոն տնկարկներում մշակելու համար։ Պտուղները բավականին արժեքավոր են, քանի որ պարունակում են մեծ քանակությամբ զանազան վիտամիններ և օրգանական թթուներ։ Ծաղկի թերթիկները և պտուղներն օգտագործվում են թեյի մեջ։

Կանաչապատման մեջ ևս այս տեսակը մեծ հեռանկար ունի, քանի որ հրաշալի պատվաստակալ է հանդիսանում կուլտուրական վարդի բազմաթիվ տեսակների համար։ Մյուս կողմից, որպես հազվագյուտ և անհետացող տեսակ՝ պահպանության խիստ կարիք է զգում։

Նայիր նաև
---------

* **Մասրենի**

Ծանոթագրություններ
------------------

1. ↑  Լ․Վ Հարությունյան, Քո շրջապատի թփերը, Սովետական գրող հրատարակչություն, Երևան 1984

Գրականություն
-------------

* Լ.Վ. Հարությունյան - «Քո շրջապատի թփերը», «Սովետական գրող» հրատարակչություն, 1984 թվական, 224 էջ
**Տկաչյով Պյոտր Նիկիտիչ** (հուլիսի 11, 1844(1844-07-11), Վելիկիե Լուկի, Պսկովի նահանգ, Ռուսական կայսրություն - հունվարի 4, 1886(1886-01-04), Փարիզ, Ֆրանսիա), ռուս հրապարակախոս, հեղափոխական նարոդնիկության գաղափարախոս։ Ուսանողական հեղափոխական հուզումներին մասնակցելու համար 1861 թվականին հեռացվել է Պետերբուրգի համալսարանից, սակայն 1868 թվականին էքստեռն ավարտել է իրավաբանական ֆակուլտետը։ 1865 թվականից աշխատակցել է առաջադիմական մամուլին։ 1869 թվականին ձերբակալվել է, դատապարտվել բանտարկության։ 1873 թվականին վտարանդվել է։ Պ․ Լ․ Լավրովի և Մ․ Ա․ Բակունինի հետ հարաբերությունները խզելուց հետո Ժնևում հրատարակել է «Նաբատ» ամսագիրը։ Հետագայում ապրել է Փարիզում և աշխատակցել Օ․ Բչանկիի թերթին։ Կյանքի վերջին տարիներն անցկացրել է հոգեբուժական հիվանդանոցում։

Տկաչյովը եղել է պայքարի դավադրական մեթոդների կողմնակից, հեղափոխությունը համարել «հեղափոխական փոքրամասնության» դիկտատուրայի հաստատում։ Որպես րչանկիզմի հետևորդ չի ըմբռնել պետության դասակարգային էությունը, պնդում էր, որ ռուս, պետությունը արմատներ չունի տնտեսության մեջ և չի արտահայտում որևէ դասակարգի շահեր։ Տկաչյովի հայացքները որոշակիորեն արտացոլվել են «Նարոդնայա վոլյա» կազմակերպության գործունեության մեջ։ Բարձր գնահատելով Տկաչյովի և նարոդովոլականների ծառայությունները՝ Վ․ Ի․ Լենինը քննադատել է նրանց դավադրական տակտիկան։ Իբրև գրաքննադատ պաշտպանել է ռեալիզմը, գեղարվեստական երկին ներկայացրել բարձր գաղափարայնության ու հասարակական կարևորության պահանջ, պայքարել պահպանողական գրական-գեղագիտական ուղղությունների, «արվեստը արվեստի համար» տեսության դեմ։ Սակայն հաճախ անտեսել է գեղարվեստական երկի գեղագիտական արժեքը, սխալ գնահատել Ի․ Ս․ Տուրգենևի, Մ․ Ե․ Սալաիկով Շչեդրինի, Լ․ Ն․ Տոլստոյի ստեղծագործությունները։

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · Բրոքհաուսի և Եփրոնի փոքր · Մեծ սովետական (1 հրտ.) · Շվեյցարական կենսագրական · Ռուսական կենսագրական · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 90787278 · CiNii: DA01557378 · GND: 118875868 · ISNI: 0000000122131552 · LCCN: n81110886 · LNB: 000090289 · NKC: jo2002101560 · NTA: 071349464 · NUKAT: n2007047722 · SUDOC: 111927307 · VIAF: 84133307 · WorldCat VIAF: 84133307 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 12, էջ 21)։*  |



1. 1 2  Ткачев, Петр Никитич (ռուս.) // *Русский биографический словарь* — СПб.: 1912. — Т. 20. — С. 597—600.
**Պենյոն-Դե-Ալուսեմաս**, (իսպ.՝ Peñón de Alhucemas, արաբ․՝ صخرة الحسيمة‎‎‎‎), ոչ մեծ ժայռոտ կղզի Միջերկրական ծովի արևմտյան մասում։ Համարվում է Իսպանիայի ինքնավար տարածքներից մեկը։ Տեղակայված է Մարոկկոյի ափերից 300 մ հեռավորության վրա՝ Էլ-Խոսեյմ քաղաքի շրջանում և 84 կմ հեռավորության վրա մոտակա Մելիլյա իսպանական տարածքից։

Աշխարհագրություն և ենթակառուցվածք
---------------------------------

Կղզու չափսերը‐ շուրջ 200 մ երկարություն և 100 մ լայնություն։ Կղզու մակերեսը շուրջ 0,015 կմ² է։ Իրենից ներկայացնում է ծալքավոր ժայռ 27 մ բարձրությամբ։ Կղզու շրջագիծը շուրջ 480 մ է։ Կղզում տեղակայված են տարբեր դարերի շինություններ։ Կան նաև ամրոցների և մարտկոցների մնացորդներ, եկեղեցի, փարոս, ﬕ քանի տներ, ինչպես նաև պահեստներով նավահանգիստ։ Խﬔլու ջուրը պարբերաբար կղզի է բերվում ցամաքից նավակներով։ Կղզում տեղակայված է իսպանական զինված ուժերի թիվ 32 հրետանային գունդը, որը մտնում է Մելիլյայի զորագնդի ﬔջ։ Կղզին ոչ ﬔծ կամրջով ﬕացած է փոքրիկ Լա‐Պուլպերա կղզյակին, որը որոշ ժամանակ ծառայել է որպես գերեզմանոց։ Երկու անմարդաբնակ կղզիների հետ ﬕասին, որոնք տեղակայված են ափից 50 մ և ժայռից 800‐900 մ հեռավորության վրա, կղզին մտնում է Ալսեմաս կղզիախմբի ﬔջ։

| **Կղզիներ** | **Կոորդինատներ** | **Մակերես կմ²** |
| --- | --- | --- |
| **Պենյոն-Դե-Ալուսեմաս** | 35°12′48″ հս․ լ. 3°53′21″ ամ. ե.HGЯOL | 0,015 |
| Տիերրա կղզի | 35°12′55″ հս․ լ. 3°54′08″ ամ. ե.HGЯOL | 0,017 |
| Դե-Մար կղզի | 35°13′03″ հս․ լ. 3°54′02″ ամ. ե.HGЯOL | 0,014 |
| **Ալուսեմաս կղզիներ** | 35°12′54″ հս․ լ. 3°53′47″ ամ. ե.HGЯOL | **0,046** |

Պատմություն
-----------

Ֆիլիպպի ժամանակներում Պենյոն-Դե-Ալուսեմաս կղզին Մուլայ Աբդալա սուլթանի կողմից 1560 թվականին փոխանցվել է Իսպանական թագավորությանը Բերբերյան ծովահենների հարձակումները կանխելու նպատակով։ Այն զբաղեցվել է 1673 թվականի օգոստոսի 28-ին Կարլ II-ի կառավարման օրոք։ Կղզին դարձավ քրեական և քաղաքական աքսորավայր։ 1838 թվականին այստեղ տեղի ունեցավ քաղաքական բանտարկյալների ապստամբություն։ 1902 թվականին Ֆրանսիան ճանաչեց Իսպանիայի ինքնավարությունը կղզում։ Ամրոցի վրա հարձակում տեղի ունեցավ 1921 թվականին Աբդ Ալ-Կրիմի կողմից։ 1922 թվականին խորտակվեց «Juan de Juanes» լաստանավը, որը տեղափոխումներ էր կատարում դեպի Մելիլ։ Նրա մնացորդները գտնվում են կղզուց 150 մ հեռավորության վրա դեպի հյուսիս։

Արտաքին հղումներ
----------------

* Descripción del Peñón de Alhucemas en la Comandancia General de Melilla Archived 2009-12-22 at the Wayback Machine. (իսպ.)
* Islas y Peñones en el Norte de África, en la web de Ingenieros Militares de España. Archived 2015-07-02 at the Wayback Machine. (իսպ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |


1. ↑  Basic Geographical Gazetteer of Spain (իսպ.) — Instituto Geográfico Nacional, 2022.
Սըր **Ուիլյամ Մոնտգոմերի Թոմսոն** (անգլերեն` William Montgomery Thomson, 1877–1963)` բրիտանական բանակի գեներալ-լեյտենանտ, որը 1918 թվականին եղել է Բաքվի ռազմական ղեկավար և կարևոր դեր խաղացել 1918-1919 թվականներին Հարավային Կովկասում ծավալված իրադարձություններում։

Կենսագրությունը
---------------

Ծնվել է 1877 թվականի դեկտեմբերի 2-ին։ Ուիլյամ Թոմսոնը 78-րդ լեռնային գնդի կապիտան Ուիլյամ Թոմսոնի չորրորդ տղան էր։ Նրա ավագ եղբայր Հենրի Բրոթոն Թոմսոնը կանադական բիզնեսմեն և քաղաքական գործիչ էր։ Մյուս եղբայրը` Թոմաս Ուելդոն Թոմսոնը ամուսինն էր Գվինեթ Բեբբի, որը Մեծ Բրիտանիայում առաջին կին իրավաբաններից մեկն էր։

Ուիլյամ Թոմսոնը կրթությունը ստացել է Անգլիայի Բեդֆորդ քաղաքի դպրոցում։ 1897 թվականից միացել է Սիֆորթի լեռնային գնդին (անգլ.` Seaforth Highlanders), 1898-ին ծառայել Սուդանում։

Առաջին համաշխարհային պատերազմի ժամանակ եղել է Ֆրանսիայում և Միջագետքում Սիֆորթի լեռնային 1-ին գնդի, 1916-1917 թվականներին` 35-րդ հնդկական բրիգադի, 1917-1918 թվականներին` 14-րդ հնդկական դիվիզիայի հրամանատար։ 1918 թվականի սեպտեմբերից եղել է հյուսիսային Պարսկաստանում, 1919 թվականի մարտից մինչև մայիսը` Հարավային Կովկասում բրիտանական զորքերի հրամանատար։

1918 թվականի նոյեմբերին 2000 բրիտանական զինվորների և ռուս գեներալ Նիկոլայ Բարաթովի զորաջոկատի հետ Թոմսոնը մտել է Բաքու։ Գտնվելով Բաքվում և ապա Թիֆլիսում` ակտիվ մասնակցություն է ունեցել նորաստեղծ Հայաստանի, Վրաստանի և Ադրբեջանի հանրապետությունների միջև վիճելի հարցերի լուծման բրիտանական փորձերում։

1920 թվականի ապրիլին դարձել է 154-րդ հետևակային բրիգադի հրամանատար, 1924 թվականի նոյեմբերին` Հնդկաստանի Ասսամ նահանգի զորքերի հրամանատար, իսկ 1925 թվականի հունիսից` 51-րդ լեռնային դիվիզիայի հրամանատար։

Թոշակի է անցել 1934 թվականին, մահացել` 1963 թվականի հուլիսի 23-ին։ Թաղված է հյուսիսային Շոտլանդիայում գտնվող Քինլոսի աբբայության տարածքում։

Արտաքին հղումներ
----------------

1. 1 2 3 4 5  «Thomson, Lieut-Gen. Sir William»։ Who's Who
2. ↑  Ռիչարդ Հովհաննիսյան «Հայաստանի հանրապետություն», հատ. 1։ Երևան, 2005 թ։
**Նազիկ Հովհաննեսի Ամիրյան** (մարտի 14, 1967(1967-03-14), Երևան, Հայկական ԽՍՀ, ԽՍՀՄ), ազատամարտիկ, ՀՀ բանակի գնդապետ (1999)։ ՀՀ նետաձգության ֆեդերացիայի նախագահ (1999 թվականից)։ Մանվել Գրիգորյանի կինը։

Կենսագրություն
--------------

Ավարտել է Երևանի ժողտնտեսության ինստիտուտը (1988)։ 1988 - 1989 թվականներին՝ առևտրի աշխատողների Վարդաշենի վերապատրաստման ուսումնարանի մանկավարժ, 1999 - 2000 թվականներին՝ ՀՀ բնապահպանության նախարարության հանրապետական բնապահպանական պետական տեսչության պետ։

1990 - 1994 թվականներին Էջմիածնի կամավորական ջոկատի, ապա 5-րդ բրիգադի կազմերում, որպես բուժքույր, թիկունքի ծառայության պետ, մասնակցել է ԼՂՀ Հադրութի (Հախլլու, Էդիլլու, Աղբուլաղ, Խրմնջուղ, Բլութան), Մարտակերտի (Տոնաշեն, Մաղավուզ, Հակոբ Կամարի, Մեծշեն, Թալիշ), Ֆիզուլիի (Հորադիզ) շրջանների ինքնապաշտպանական և ազատագրական մարտերին։ 1990 թվականի նոյեմբերին Հադրութի շրջանում գերվել և ջոկատի մի խումբ ազատամարտիկների հետ տեղափոխվել է Շուշիի բանտ։ Դեկտեմբերին փրկագնով ազատվել է և ջոկատի կազմում շարունակել պայքարը։ Պարգևատրվել է ԼՂՀ «Մարտական խաչ» 1-ին աստիճանի շքանշանով, «Մայրական երախտագիտություն Արցախի քաջորդիներին» հուշամեդալով, ՀՀ «Արիություն» մեդալով։

Ծանոթագրություններ
------------------

1. 1 2


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Ղարաբաղյան ազատագրական պատերազմ (1988—1994) հանրագիտարանից, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո ։*  |